[{"text_idx": "#000000", "text": "Dathlu Diwrnod Rhyngwladol y Menywod"}, {"text_idx": "#000001", "text": "Ann Jones AC a\u2019r panel"}, {"text_idx": "#000003", "text": "Rwy\u2019n un o\u2019r Aelodau Cynulliad gwreiddiol a etholwyd am y tro cyntaf ym 1999. Mae hyn wedi rhoi trosolwg da i mi o\u2019r Cynulliad a\u2019r ffordd y mae\u2019n gweithio. Gallaf wir ddweud ei fod yn ymrwymo i egwyddorion #EachforEqual. Mae gennym ddyletswydd gyfreithiol i hyrwyddo cydraddoldeb ac mae wedi dod yn rhan annatod o\u2019n diwylliant i wneud hynny, nid oherwydd bod yn rhaid i ni wneud hynny, ond am ein bod am wneud hynny."}, {"text_idx": "#000004", "text": "Yn 2003, enillodd y Cynulliad gydnabyddiaeth ryngwladol am fod y ddeddfwrfa gyntaf ledled y byd i sicrhau cydraddoldeb rhwng y rhywiau, ac am fod y gyntaf i gael mwy o fenywod na dynion yn 2006. Ar hyn o bryd mae gennym 47 y cant o Aelodau benywaidd ac rydym yn parhau i ymdrechu i sicrhau cydbwysedd cyfartal."}, {"text_idx": "#000005", "text": "Pan gefais fy ethol gan fy nghymheiriaid ar gyfer ro\u0302l y Dirprwy Lywydd yn 2016, gwelais gyfle i ddangos y gwaith a wneir gan fenywod. Mae cynnal digwyddiadau fel ein dathliadau Diwrnod Rhyngwladol y Menywod a chlywed gan fenywod mor ysbrydoledig bob amser yn fy atgoffa pam fy mod i mor angerddol am hyrwyddo a chefnogi menywod mewn gwleidyddiaeth. Nid yw bob amser yn hawdd, ac mae thema #EachforEqual eleni yn pwysleisio pwysigrwydd cydraddoldeb ledled ein cymdeithas."}, {"text_idx": "#000007", "text": "Charlie Morgan, cyd-sylfaenydd Warrior Women Events"}, {"text_idx": "#000009", "text": "Sophie Rae, sylfaenydd Ripple Living"}, {"text_idx": "#000012", "text": "Wrth i ni ddathlu 20 mlynedd o ddatganoli yng Nghymru, mae\u2019n anhygoel gweld pa mor bell yr ydym wedi dod. Wrth i etholiadau nesaf y Cynulliad gael eu cynnal yn 2021, byddwn yn gweld yr hawl i bleidleisio\u2019n cael ei hestyn am y tro cyntaf i bobl 16 a 17 oed fel rhan o\u2019r Bil Senedd ac Etholiadau (Cymru). Rydw i mor gyffrous am ganiata\u0301u i hyd yn oed mwy o bobl Cymru gael lleisio eu barn. Byddwn hefyd yn newid ein henw o Gynulliad Cenedlaethol Cymru i Senedd Cymru, neu Welsh Parliament, wrth i ni adlewyrchu ei chyfrifoldebau sy\u2019n datblygu drwy\u2019r amser."}, {"text_idx": "#000013", "text": "Mae\u2019r Cynulliad wedi llofnodi\u2019r siarter hil yn y gwaith"}, {"text_idx": "#000016", "text": "O edrych ar wefan Ffeithiau a Ffigurau Ethnigrwydd Archwiliad Gwahaniaeth Hil ac Arolwg Hil yn y Gwaith Busnes yn y Gymuned, gwyddom fod lleiafrifoedd ethnig yn dal i wynebu gwahaniaethau sylweddol ym maes cyflogaeth a datblygiad, a bod yn rhaid i rywbeth newid. Mae adolygiad McGregor-Smith wedi tynnu sylw at y ffaith bod angen mwy o gynnydd a chanlyniadau cadarnhaol bellach er mwyn sicrhau bod pob sefydliad yn elwa o\u2019r cyfoeth o dalent amrywiol a gynigir."}, {"text_idx": "#000017", "text": "Mae\u2019r Siarter yn helpu busnesau i wella cydraddoldeb hil yn y gweithle ac mae\u2019n cynnwys pum prif alwad i weithredu ar gyfer arweinwyr a sefydliadau ar draws pob sector. Y pum prif alwad i weithredu yw:"}, {"text_idx": "#000018", "text": "\u2022 Penodi noddwr gweithredol dros hil."}, {"text_idx": "#000019", "text": "\u2022 Cael data ar ethnigrwydd a rhoi cyhoeddusrwydd i gynnydd."}, {"text_idx": "#000021", "text": "\u2022 Gwneud yn glir mai cyfrifoldeb pob arweinydd a rheolwr yw cefnogi cydraddoldeb yn y gweithle."}, {"text_idx": "#000022", "text": "\u2022 Cymryd camau gweithredu sy\u2019n cefnogi dilyniant gyrfa lleiafrifoedd ethnig."}, {"text_idx": "#000023", "text": "Mae mis Hydref yn Fis Hanes Pobl Dduon ac mae\u2019n gyfle gwych i lansio\u2019r ffaith ein bod wedi ymrwymo i\u2019r Siarter. Mae llofnodi\u2019r Siarter yn golygu ein bod yn ymrwymo i gymryd camau ymarferol i wella cydraddoldeb ethnig yn y gweithle a mynd i\u2019r afael a\u0302\u2019r rhwystrau y mae pobl o leiafrifoedd ethnig yn eu hwynebu wrth recriwtio a datblygu a sicrhau bod ein sefydliad yn gynrychioliadol o gymdeithas Prydain heddiw."}, {"text_idx": "#000025", "text": "\u201cBydd llofnodi\u2019r Siarter yn ategu ein gwaith amrywiaeth parhaus i sicrhau ein bod ni, fel sefydliad seneddol ar gyfer holl bobl Cymru, yn ymddwyn fel cyflogwr cynhwysol, gan ddenu a chadw talent, gan alluogi pawb rydyn ni\u2019n eu cyflogi i wireddu eu potensial llawn a\u2019n bod ni\u2019n chwalu\u2019r rhwystrau sydd ar hyn o bryd yn rhwystro cyfleoedd i grwpiau penodol o bobl waeth beth fo\u2019u hil a\u2019u hethnigrwydd. Rwy\u2019n edrych ymlaen yn fawr at weld ein cynnydd wrth inni gychwyn ar y Siarter, yn ogystal a\u0302 gweithgareddau meincnodi a chydnabod eraill.\u201d"}, {"text_idx": "#000027", "text": "\u201cRwy\u2019n falch iawn o weld bod Comisiwn y Cynulliad yn un o lofnodwyr y siarter hon. Mae Cymru yn genedl amrywiol, a dylai hynny gael ei adlewyrchu yn ei gweithlu. Fel Comisiynydd dros Gydraddoldeb a Phobl, byddaf yn mynd ati i hyrwyddo a monitro cynnydd.\u201d"}, {"text_idx": "#000029", "text": "\u201cRwy\u2019n credu ei bod yn bwysig bod y Cynulliad yn arwain y ffordd o ran hyrwyddo diwylliant sefydliadol cynhwysol, a\u2019i fod yn gorff seneddol modern a hygyrch y gall pobl o ystod amrywiol o gefndiroedd, ryngweithio yn hawdd ac yn ystyrlon ag ef. Rwy\u2019n credu bod llofnodi\u2019r Siarter yn rhan werthfawr o sicrhau hynny.\u201d"}, {"text_idx": "#000030", "text": "Logo Busnes yn y Gymuned"}, {"text_idx": "#000031", "text": "Mae niwroamrywiaeth yn ymwneud a\u0302 chydnabod bod pobl yn amgyffred pethau\u2019n wahanol. I\u2019r rhan fwyaf o bobl, mae\u2019r ymennydd yn gweithio ac yn dehongli gwybodaeth mewn ffordd debyg, ond mae rhai pobl yn dehongli gwybodaeth mewn ffyrdd gwahanol. Dim ond ffordd arall o ymgysylltu a\u0302\u2019r byd o\u2019ch cwmpas yw hyn."}, {"text_idx": "#000032", "text": "Pam mae\u2019n bwysig i sefydliadau dderbyn a chefnogi niwroamrywiaeth yn y gweithle"}, {"text_idx": "#000033", "text": "Mae sefydliadau\u2019n sylweddoli bod amrywiaeth o sgiliau, profiadau, safbwyntiau a chefndiroedd yn meithrin arloesedd, a bod hyn yn ei dro yn gallu gwella cynhyrchiant, bodloni anghenion cwsmeriaid yn well a dylanwadu ar y cynhyrchion a\u2019r gwasanaethau a gynigir."}, {"text_idx": "#000034", "text": "Yn o\u0302l Cymdeithas Genedlaethol Awtistiaeth, dim ond 16 y cant o oedolion ag awtistiaeth sydd mewn gwaith llawn amser. Mae llawer o bobl ag awtistiaeth yn gallu gweithio ac maent yn awyddus i gael swydd sy\u2019n gydnaws a\u0302\u2019u doniau a\u2019u diddordebau. Gydag ychydig o ddealltwriaeth a ma\u0302n addasiadau yn y gweithle, gallant fod yn gaffaeliad go iawn i fusnesau ledled y DU."}, {"text_idx": "#000035", "text": "Beth rydym ni\u2019n ei wneud i ddenu pobl niwrowahanol a\u2019u cadw"}, {"text_idx": "#000036", "text": "Rydym wedi codi ymwybyddiaeth o gyflyrau niwrowahanol, fel awtistiaeth, ymhlith cydweithwyr a rheolwyr, fel eu bod mewn sefyllfa dda i gefnogi cydweithwyr niwrowahanol yn y gweithle.\nRydym wedi darparu hyfforddiant i reolwyr llinell ar gefnogi a rheoli cydweithwyr sydd ag awtistiaeth.\nRydym bob amser yn mireinio ein swydd-ddisgrifiadau i roi syniad cliriach i ymgeiswyr am y ro\u0302l dan sylw.\nRydym wedi cymryd camau i ddiweddaru ein pecynnau ymgeiswyr ac rydym yn y broses o ailwampio ein gwefannau recriwtio i sicrhau hygyrchedd i bawb.\nAr hyn o bryd, rydym yn adolygu ein prosesau recriwtio i gynyddu cynhwysiant drwy sicrhau bod ein gwerthoedd yn cyd-fynd a\u0302\u2019n proses recriwtio.\nRydym yn gweithio gydag ymgeiswyr i ddeall pa gymorth, os o gwbl, y bydd ei angen arnynt os ca\u0302nt eu penodi. Gall y cymorth hwn gynnwys addasiadau synhwyraidd, megis darparu mannau tawel i weithio, meddalwedd cynorthwyol, clustffonau canslo sw\u0302n, cyfeillio, a chymhorthion synhwyraidd."}, {"text_idx": "#000038", "text": "\u201cFel rhywun sydd a\u0302 diagnosis o Awtistiaeth ac ADHD sy\u2019n gyflogai yng Nghomisiwn y Cynulliad, rwy\u2019n teimlo fy mod yn cael fy nerbyn am bwy ydw i, fel person sy\u2019n byw gyda\u2019r anableddau hyn. Mae\u2019r sefydliad wedi bod yn gefnogol iawn o ran fy nymuniad i weithio rhan amser gan mai hyn sy\u2019n addas at fy anghenion."}, {"text_idx": "#000039", "text": "Roedd yn anrhydedd mawr traddodi cyflwyniad am awtistiaeth mewn sesiwn hyfforddi staff lle cefais y cyfle i siarad am fy mhrofiadau personol yn hyn o beth. Roedd y sesiwn hyfforddi arbenigol hon yn help mawr i fi a\u2019m rheolwr llinell ddeall fy anghenion, a gwnaed addasiadau rhesymol o ganlyniad."}, {"text_idx": "#000040", "text": "Edrychaf ymlaen at barhau i ddatblygu mwy o sgiliau a phrofiad yn ystod fy nghyflogaeth yma ac at barhau i gyfrannu yn frwd at waith bob dydd y sefydliad. \u201d"}, {"text_idx": "#000041", "text": "Hyrwyddo Gweithle sy\u2019n Ystyriol o Deuluoedd"}, {"text_idx": "#000042", "text": "Yr wythnos hon, rydym yn dathlu Amrywiaeth a Chynhwysiant. Yma yn y Cynulliad, rydym yn gweithio\u2019n ddiflino tuag at ddatblygu polisi\u0308au a gweithdrefnau sy\u2019n cefnogi ein nod o fod yn gyflogwr cynhwysol, sy\u2019n ein helpu i ddatblygu diwylliant sefydliadol lle gallwch fod fel chi eich hunain, ond gallwch hefyd ffynnu a chyflawni eich potensial."}, {"text_idx": "#000043", "text": "Rydym yn gweithio gyda\u2019n Rhwydweithiau Cydraddoldeb yn y Gweithle i sicrhau y gall ein staff siarad a\u0302 phobl o\u2019r un anian. Gall staff sydd a\u0302 nodwedd warchodedig ddod at ei gilydd a chefnogi ei gilydd, yn ogystal a\u0302 chynnig cyngor ar sut y gallwn ddod yn gyflogwr mwy cynhwysol."}, {"text_idx": "#000044", "text": "Rydym yn cydnabod ei bod yn mynd yn anos anos cadw\u2019r ddysgl yn wastad rhwng gwaith a bywyd bob dydd, felly rydym yn falch o allu cynnig ystod o drefniadau gweithio hyblyg, yn cynnwys oriau hyblyg, gweithio rhan amser, gweithio gartref, cyfleoedd rhannu swydd, a seibiannau gyrfa. Mae ein trefniadau gweithio hyblyg yn golygu ein bod yn gyson ar restr y 30 o Gyflogwyr Gorau ar gyfer Teuluoedd sy\u2019n Gweithio."}, {"text_idx": "#000045", "text": "TEULU yw ein rhwydwaith cydraddoldeb yn y gweithle i rieni a gofalwyr sy\u2019n gweithio, a\u2019i bwrpas yw:"}, {"text_idx": "#000046", "text": "codi ymwybyddiaeth a dealltwriaeth o\u2019r anghenion a\u2019r rhwystrau i gynhwysiant yn y gweithle;\ndylanwadu ar ystod o bolisi\u0308au, gwasanaethau a hyfforddiant ar faterion a allai effeithio ar rieni a gofalwyr sy\u2019n gweithio, a\u2019u datblygu;\nhyrwyddo hawliau a chyfranogiad rhieni a gofalwyr sy\u2019n gweithio ym mhob agwedd ar bolisi\u0308au, arferion a gweithdrefnau yng Ngwasanaethau Seneddol y Cynulliad;\ncyfrannu\u2019n weithredol at y gwaith o ddatblygu ac adolygu polisi\u0308au perthnasol trwy asesiadau effaith cydraddoldeb; a\nchasglu a hyrwyddo gwybodaeth am amrywiaeth o faterion sy\u2019n berthnasol i rieni a gofalwyr sy\u2019n gweithio"}, {"text_idx": "#000049", "text": "Bwa o liwiau sy\u2019n weladwy yn yr awyr, a achosir gan blygiant a gwasgariad golau\u2019r haul gan law neu ddiferion dw\u0302r eraill yn yr atmosffer."}, {"text_idx": "#000050", "text": "Pan ddyluniodd Gilbert Baker y faner enfys, tybed a wnaeth erioed ddeall sut \u2013 ynghyd a\u0302 bod yn brotest gwych ac aruchel yn erbyn y gwahaniaethu amhriodol yn erbyn cariad a hunaniaeth \u2013 y mae\u2019n crynhoi\u2019n berffaith profiad nifer o unigolion LGBTQ sydd wedi\u2019i defnyddio fel tarian mewn byd y mae\u2019n ymddangos nad yw eu heisiau nhw: heulwen a glaw, i gyd ar unwaith."}, {"text_idx": "#000051", "text": "Wrth feddwl am fod yn hoyw, rwy\u2019n aml yn dod i\u2019r casgliad mai hwn yw\u2019r profiad mwyaf poenus ac iachusol yr wyf wedi\u2019i brofi. Nid oherwydd bod bod yn hoyw yn brofiad poenus, ond mae wedi bod yn esgus i gymaint o bobl ei ddefnyddio pan fyddant wedi fy ngadael yn gignoeth ac wedi fy ninoethi, yn aml, ac yn baradocsaidd, yn enw \u2018cariad\u2019. Mae wedi bod yn gatalydd i bobl nad ydynt yn fy adnabod, na fyddant byth yn fy nghyfarfod, na fyddant byth yn fy nerbyn i, na fyddant byth yn fy ngharu, i alw i gael fy ngwneud yn anghyfreithlon, i ddileu fy hanes, i fod eisiau fy ngweld yn y carchar, i feddwl am roi cweir i mi, i fy atal rhag priodi, i fod eisiau i mi farw. Felly, nid yw\u2019n fyd o ungyrn a breninesau drag i gyd."}, {"text_idx": "#000052", "text": "Dydw i ddim wir yn hoffi dweud bod bod fy ngwir hunan er gwaethaf y mathau o bobl rydw i wedi\u2019u henwi uchod oherwydd rwy\u2019n teimlo ei fod yn priodoli\u2019r holl frwydrau yr wyf wedi gorfod eu hennill gyda fy hunan-barch a hunan-dderbyn i griw o bobl na fydd byth yn poeni... ond, ie, mae bod fy hun yn llwyr er gwaethaf y bobl hynny oherwydd rwyf eisiau iddyn nhw wybod na fyddaf yn gadael i\u2019w rhagfarn fy rhwystro rhag byw fy mywyd yn llawn lliw a gyda\u2019r cariad maent yn ceisio ei wadu i mi."}, {"text_idx": "#000053", "text": "Rwy\u2019n gwybod, rwy\u2019n gwybod, rwy\u2019n rhygnu ymlaen am agweddau negyddol y profiad hwn, ond dim ond gan fy mod i\u2019n credu bod y frwydr yn aml yn cael ei hanwybyddu gan y syniad bod y gymuned, yn benodol dynion hoyw, yn grw\u0302p cyfunol o bobl feiddgar a lliwgar sy\u2019n hapus i fod yn eofn a disglair a hardd yn eu ffordd eu hunain, waeth beth ddaw. Does dim trafodaeth mewn gwirionedd am y monologau mewnol, yr anawsterau, yr ofn sydd gennym pan fyddwn yn cerdded i lawr y stryd oherwydd \u2018ydw i\u2019n edrych yn rhy hoyw? Ydw i\u2019n cerdded yn rhyfedd? Mae pobl yn edrych: Dylwn i roi\u2019r gorau i ddal llaw fy mhartner\u2019."}, {"text_idx": "#000054", "text": "Credaf fod y frwydr hon, yn ogystal a\u0302 phrofiad personol a gwahanol pawb o fod yn rhan o\u2019r gymuned LGBTQ, wedi\u2019i chrynhoi mewn sgwrs a gefais gyda ffrind dros ginio: roedden ni\u2019n siarad am sgwrs LGBT a welsom yng Ngw\u0302yl y Gelli a oedd yn canolbwyntio ar Ymgyrch Stonewall a\u2019r brwydrau yr ydym wedi eu hwynebu a\u2019r llwyddiannau a roddwyd i\u2019r gymuned \u2013 nodwch fod yr un hawl a\u0302\u2019n cyfoedion heterorywiol a chydryweddol wedi cael ei rhoi i ni, sy\u2019n golygu y gellir ei thynnu oddi arnom yr un mor hawdd. Arweiniodd y sgwrs at gwestiwn, sef a fydden ni\u2019n cymryd pilsen er mwyn ein gwneud yn syth. Dywedais i \u2018na\u2019 heb oedi. Dywedodd fy ffrind y byddai\u2019n cymryd y bilsen. Gofynnodd i mi pam y byddwn i\u2019n dewis byw bywyd ar y cyrion o fod yn \u2018normal\u2019, bywyd o orfod edrych dros fy ysgwydd o hyd gan fy mod i\u2019n cerdded/siarad mewn ffordd benodol, bywyd o deimlo bod pobl ond yn fy nioddef a ddim yn fy nerbyn yn llwyr. Fe wnes i ei atgoffa\u2019n garedig bod angen weithiau edrych am yr heulwen yn y glaw a gwybod ein bod yn gallu byw\u2019r bywyd yr oedd cymaint o bobl cyn ein hamser ni wedi marw yn breuddwydio amdano: mae eu gweddi\u0308au, eu cryfder, a\u2019u gwrthryfela yn dal i\u2019n hamddiffyn."}, {"text_idx": "#000055", "text": "Os ydych chi wedi llwyddo i aros gyda mi, hoffwn dalu teyrnged i\u2019r rhai hynny a ddaeth o fy mlaen i na fyddaf byth yn gallu cyfarfod a\u0302 nhw, na fyddaf byth yn gallu diolch iddynt. Mae gormod o\u2019u henwau a\u2019u straeon wedi mynd yn angof. Pam? Dydw i ddim yn gwybod. A yw cymdeithas yn ceisio dileu ein hanes? Mae\u2019n bosib. A yw cymdeithas yn ceisio osgoi euogrwydd drwy beidio a\u0302 so\u0302n amdanynt? Efallai wir. A yw absenoldeb yr arwyr hyn yn dal i effeithio ar fywydau miloedd o unigolion LGBTQ sy\u2019n dal i deimlo nad ydynt yn perthyn? Yn bendant. Beth bynnag ydyw, rwy\u2019n galaru amdano. Rwy\u2019n galaru am yr hanes, y balchder, y gelfyddyd, a\u2019r doethineb sydd wedi marw gyda\u2019r dynion hoyw, y lesbiaid, yr unigolion traws ac anneuaidd, pobl ddeurywiol, yr actifyddion, y cariadon, y meddylwyr, y bobl queer, y rhai a oedd yn caru gormod, y rhai wnaeth ymddiried gormod, y rhai wnaeth gamgymeriad gwirion ar noson allan oherwydd eu bod yn ceisio dianc rhag realiti creulon eu byd yn llawn casineb. Rwy\u2019n ddig bod bywydau, cariadon a cholled y bobl hyn yn cael eu tanseilio yn gyson mewn gwledydd ledled y byd. Rwy\u2019n ddig fy mod i\u2019n dal yn anghyfreithlon mewn dros 70 o wledydd. Rwy\u2019n ddig bod rhai yn protestio yn erbyn addysgu plant am wahanol fathau o deuluoedd. Rwy\u2019n ddig bod pobl yn anwybyddu\u2019r ffaith bod unigolion LGBTQ yn fwy tebygol o gael eu heffeithio gan broblemau iechyd meddwl. Rwy\u2019n ddig bod pobl yn meddwl bod ein brwydr ni drosodd gan fod rhai deddfau wedi cael eu newid i\u2019n hamddiffyn."}, {"text_idx": "#000057", "text": "Pe byddai\u2019n rhaid i mi ei wneud eto, yna fe fyddwn i. Mi fuaswn i\u2019n mynd drwy\u2019r holl fwlio, y gwrthod, cael pobl yn dweud bod y diafol y tu mewn i mi y mae\u2019n rhaid gweddi\u0308o i gael gwared arno, clywed y dylwn i farw, clywed nad ydw i\u2019n deilwng, clywed nad yw Duw yn fy ngharu i, clywed na ddylwn i fod wedi cael fy ngeni, clywed y byddaf yn cael fy llosgi yn uffern, cael rhywun yn gofyn i mi adael yr eglwys, cael rhywun yn poeri arnaf ar nosweithiau allan, clywed nad ydw i\u2019n ddyn go iawn, clywed na fyddaf i byth yn hapus, oherwydd mae derbyn fy hun a dysgu, bob dydd, i garu fy hun yn wyneb trallod wedi bod werth y cyfan."}, {"text_idx": "#000058", "text": "Nid wyf yn gwybod ble y byddwn i heddiw pe na bawn i\u2019n ddigon dewr i dderbyn fy hun a gadael i fy hun garu er mwyn canfod pwy ydw i: dyn hoyw balch."}, {"text_idx": "#000059", "text": "Am y rhesymau hyn rwy\u2019n gweithio yn y Cynulliad ac yn cymryd rhan weithgar yn rhwydwaith OutNAW: gyda staff mor agored gynhwysol ac amrywiol, roedd hi\u2019n bwysig i mi weithio mewn lle sy\u2019n ganolog i ddatblygiad Cymru sy\u2019n arddangos y diwylliant sydd ei angen arnom i wneud yn siw\u0302r nad yw unrhyw lais deurywiol yn mynd heb ei glywed, nad yw unrhyw unigolyn traws yn clywed na allant fod pwy ydyn nhw, nad yw unrhyw berson lesbaidd yn ei harddegau yn cael ei bwlio am fod yn hi ei hun, nad oes rhaid i unrhyw ddyn hoyw feddwl p\u2019un a fyddent yn cymryd pilsen er mwyn bod yn syth."}, {"text_idx": "#000060", "text": "Ymrwymiad Sefydliadol i Amrywiaeth a Chynhwysiant"}, {"text_idx": "#000063", "text": "Mae\u2019r uwch di\u0302m a minnau wedi ymrwymo\u2019n llwyr i sicrhau ein bod ni, fel cyflogwr a sefydliad seneddol, yn gosod esiampl o ran hyrwyddo amrywiaeth, cynhwysiant a chydraddoldeb a darparu gwasanaethau hygyrch. Er mwyn cyflawni hyn, rydym wedi datblygu ein Strategaeth Amrywiaeth a Chynhwysiant a\u2019r cynllun gweithredu cysylltiedig, a fydd yn ein helpu i gyflawni ein gweledigaeth a\u2019n gwerthoedd o ran amrywiaeth a chynhwysiant."}, {"text_idx": "#000064", "text": "Mae\u2019r strategaeth yn nodi sut y mae ein staff yn hyrwyddo ac yn sicrhau gwasanaethau cynhwysol a hygyrch ac yn cyflawni canlyniadau cadarnhaol i bobl. Bydd hefyd yn ein helpu i gynllunio sut rydym yn cydymffurfio a\u0302\u2019r dyletswyddau a roddwyd ar Gomisiwn y Cynulliad gan Ddeddf Llywodraeth Cymru 2006 a hefyd gan Ddeddf Cydraddoldeb 2010, gan gwmpasu pob un o\u2019r nodweddion gwarchodedig a materion eraill fel cyfrifoldebau gofalu, symudedd cymdeithasol ac anghydraddoldebau eraill."}, {"text_idx": "#000065", "text": "Fel cyflogwr a darparwr gwasanaethau, mae ein sefydliad wedi ymrwymo i sicrhau nad oes unrhyw un dan anfantais nac yn dioddef gwahaniaethu yn ei erbyn ar y seiliau hyn: bydd ein gweithdrefnau disgyblu yn ymdrin ag ymddygiad gwahaniaethol. Hefyd, fel cyflogwr, rydym yn annog arferion gweithio hyblyg, tra\u2019n darparu ar gyfer anghenion ein busnes."}, {"text_idx": "#000066", "text": "Yn unol a\u0302 nodau strategol Comisiwn y Cynulliad, mae\u2019n bwysig inni bod y Cynulliad yn parhau i fod yn hygyrch i bobl Cymru a thu hwnt: gan ei gwneud yn berthnasol, hawdd ac ystyrlon i bobl ryngweithio ag ef a chyfrannu at ei waith."}, {"text_idx": "#000067", "text": "Mae hefyd yn bwysig inni ein bod yn ymddwyn fel cyflogwr cynhwysol, gan ddenu a chadw talent a galluogi pawb a gyflogwn i wireddu eu llawn botensial."}, {"text_idx": "#000069", "text": "Rydym yn gynhwysol ac yn garedig, ac rydym yn gwerthfawrogi cyfraniadau ein gilydd wrth ddarparu gwasanaethau rhagorol"}, {"text_idx": "#000070", "text": "Rydym yn bwrpasol wrth gefnogi democratiaeth, gan dynnu ynghyd i wneud gwahaniaeth i bobl Cymru"}, {"text_idx": "#000071", "text": "Rydym yn arddel arloesedd ac yn dathlu ein llwyddiannau fel ti\u0302m"}, {"text_idx": "#000072", "text": "Cwrdd a\u0302\u2019r ti\u0302m: Swyddogion Diogelwch"}, {"text_idx": "#000073", "text": "Mae ein Swyddogion Diogelwch yn gyfrifol am ddiogelwch pawb sy\u2019n ymweld a\u0302 Chynulliad Cenedlaethol Cymru ac yn gweithio yma. Dyma rai ohonynt yn siarad am y ro\u0302l..."}, {"text_idx": "#000075", "text": "\u201cRwyf wedi bod yn gweithio ym maes Diogelwch ers chwe mis bellach. Rwyf wedi cael y profiadau mwyaf anhygoel a rhyfeddol. Mae gallu gweithio yn y Cynulliad Cenedlaethol a bod yn aelod o\u2019i staff yn anrhydedd ynddo\u2019i hun ac destun balchder imi."}, {"text_idx": "#000076", "text": "amrywiaeth ac ethos amlddiwylliannol yn werthoedd craidd i\u2019r Cynulliad\nCenedlaethol . Rwyf wedi gweld plant ysgol lleol o Gymru, elusennau, gwahanol\ngefndiroedd ethnig a sefydliadau o bob cefndir yn fy swydd fel Swyddog\nDiogelwch. O bobl leol o\u2019r Gymdeithas Gweithwyr Proffesiynol Mwslimaidd i\u2019r\nGymdeithas Awtistiaeth i\u2019r fforwm menywod lleol i enwi dim ond rhai. Teimlaf fod\ngennym gymaint i\u2019w gynnig yn ein hadeiladau eiconig sef Ty\u0302 Hywel, y Senedd a\u2019r Pierhead."}, {"text_idx": "#000077", "text": "diwylliannau lleol a\u2019r cyhoedd yn gyffredinol o bob cefndir yn ymweld a\u0302 ni bob dydd\nac rydym yn gymaint o arwydd o obaith a ffyniant. Yn ystod y chwe mis diwethaf\nrwyf wedi gweld newid cadarnhaol ynof fy hun ac rwyf wedi ffynnu o ran gwydnwch\ni ymrwymiad a\u2019r gallu i addasu yn o\u0302l anghenion a gofynion busnes. Rwyf wedi\ndatblygu ynof fy hun ac mae pob dydd yn broses o ddysgu."}, {"text_idx": "#000078", "text": "yn dysgu Cymraeg ar hyn o bryd ac wedi bod ar nifer o gyrsiau. Mae cymaint o gyfleoedd i wella sgiliau a\ndatblygu o fewn fy swydd. Rwyf hefyd yn gallu rhoi amser i\u2019m teulu\noherwydd gwahanol batrymau gwaith a chydbwysedd rhwng bywyd a gwaith. Teimlaf fod y gallu i siarad gwahanol\ndafodieithoedd o gefndir Asiaidd, a\u2019r llawenydd y mae\u2019n ei roi i\u2019r cyhoedd a\nminnau, yn ddefnyddiol iawn. Dim ond tra\nfy mod yn gweithio i\u2019r Cynulliad Cenedlaethol y buhyn yn bosibl."}, {"text_idx": "#000079", "text": "diwylliant cadarnhaol a\u2019r agwedd broffesiynol gyfeillgar, ynghyd a\u0302 gwaith caled,\nwrth wraidd yr hyn a wnawn ym maes Diogelwch. Felly rydym yn gadarn ond mewn\ncysylltiad a\u0302\u2019n gwasanaeth cwsmeriaid ar yr un pryd, gan gadw at go\u0302d"}, {"text_idx": "#000080", "text": "Y cymorth personol yr wyf yn ei gael yw\u2019r gorau yr wyf wedi\u2019i weld yn fy ngyrfa gyfan. Mae\u2019r gefnogaeth a\u2019r cymorth a gaf gan fy nghydweithwyr, fy rheolwyr a\u2019m huwch reolwyr wedi bod yn wych. Rwy\u2019n falch o fod yn rhan o di\u0302m Diogelwch y Cynulliad Cenedlaethol ac edrychaf ymlaen at yrfa hir.\u201d"}, {"text_idx": "#000081", "text": "\u201cMae fy nghyfrifoldebau fel Swyddog Diogelwch yn amrywio o ddydd i ddydd. Mae\u2019n ro\u0302l heriol sy\u2019n gofyn am wyliadwriaeth a pwyll cyson sy\u2019n anodd ond yn werth chweil. Mae gwaith ti\u0302m yn amlwg yn yr adran bob dydd, ac mae yno gysondeb sy\u2019n hanfodol ar gyfer sicrhau diogelwch y cyhoedd. Mae\u2019n wych gweithio ochr yn ochr a\u0302\u2019r heddlu ac asiantaethau allanol i gynnal lles yr holl ymwelwyr a staff ar ysta\u0302d y Cynulliad."}, {"text_idx": "#000082", "text": "Mae amlder digwyddiadau a chylchdroi rolau yn gwneud bob dydd yn ddiddorol, o Gyfarfod Llawn wythnosol i\u2019r Eisteddfod Genedlaethol, Cynghrair y Pencampwyr i ddathliadau\u2019r Gamp Lawn. Mae digon o gyfleoedd i ddatblygu sgiliau trwy gael mynediad i hyfforddiant neu gyrsiau ar y safle ac edrychaf ymlaen at ddatblygu fy ro\u0302l ymhellach yn y Cynulliad.\u201d"}, {"text_idx": "#000083", "text": "\u201cMae gweithio fel rhan o\u2019r ti\u0302m diogelwch yn swydd amrywiol ac nid oes dau ddiwrnod yr un fath. Rydym yn cael y cyfle i ymgysylltu a\u0302 rhanddeiliaid ar draws y sefydliad cyfan ac ag aelodau o\u2019r cyhoedd o bob cefndir. Rydym hefyd yn cael ymwneud a\u0302 rheoli\u2019r amgylchedd gwleidyddol yn y Cynulliad gan weithio\u2019n agos gyda\u2019r Aelodau eu hunain. Rydym yn gweithio patrwm sifft amrywiol sy\u2019n well na gweithio\u2019r un oriau gwaith dinod bob wythnos."}, {"text_idx": "#000084", "text": "elfen hyfforddi i\u2019r swydd hefyd, sy\u2019n annog y ti\u0302m i gael hyfforddiant mewn\ncymorth cyntaf, rheoli gwrthdaro a gweithdrefnau gwaca\u0301u i enwi dim ond rhai."}, {"text_idx": "#000086", "text": "Mae cyfle i fod yn rhan o ryw ddigwyddiad o hyd a\u2019r amrywiaeth sydd ynghlwm a\u0302\u2019r swydd sy\u2019n ei gwneud mor ddiddorol.\u201d"}, {"text_idx": "#000087", "text": "Swyddogion Diogelwch yw\u2019r pwynt cyswllt cyntaf ar gyfer Aelodau\u2019r Cynulliad, staff a phawb sy\u2019n ymweld a\u0302\u2019r Senedd, y Pierhead ac adeiladau Ty\u0302 Hywel. Rhaid iddynt allu darparu gwasanaeth cwsmeriaid o\u2019r radd flaenaf, ynghyd a\u0302\u2019r sgiliau angenrheidiol i amddiffyn y bobl, yr eiddo a\u2019r offer o fewn yr ysta\u0302d."}, {"text_idx": "#000088", "text": "Rydym yn recriwtio ar gyfer Swyddogion Diogelwch newydd ar hyn o bryd."}, {"text_idx": "#000089", "text": "Am fwy o wybodaeth ac i wneud ffuflen gais, ewch yma i fynd i\u2019n tudalenau recriwtio."}, {"text_idx": "#000091", "text": "Yma yng Nghynulliad Cenedlaethol Cymru rydym yn falch o hyrwyddo cydraddoldeb i bawb."}, {"text_idx": "#000092", "text": "Rydym yn gweithio i sicrhau bod ein hadeiladau yn hygyrch i ymwelwyr ag awtistiaeth."}, {"text_idx": "#000093", "text": "Y Senedd yw prif adeilad cyhoeddus Cynulliad Cenedlaethol Cymru. Mae\u2019n cynnwys siambr drafod eiconig, pensaerni\u0308aeth syfrdanol a golygfeydd dros Fae Caerdydd, ac hefyd gall y cyhoedd ymweld ag ef drwy gydol y flwyddyn am ddim."}, {"text_idx": "#000094", "text": "Y Pierhead yw\u2019r adeilad brics coch gyda thw\u0302r cloc, sy\u2019n agos at y Senedd. Un o\u2019r adeiladau hynaf a harddaf ym Mae Caerdydd, mae\u2019n agored i\u2019r cyhoedd ddod draw i\u2019w weld bob dydd."}, {"text_idx": "#000095", "text": "Ty\u0302 Hywel yw\u2019r adeilad lle mae Aelodau\u2019r Cynulliad a staff Cynulliad Cenedlaethol Cymru yn gweithio. Er nad yw hwn yn atyniad i ymwelwyr, gall pobl fynd i mewn i\u2019r adeilad i ymweld ag Aelod Cynulliad neu aelod o staff. Rydym hefyd yn cynnig gweithdai addysgol yn yr adeilad hwn, lle mae gennym siambr drafod arbennig ar gyfer plant a phobl ifanc yn unig."}, {"text_idx": "#000096", "text": "Rydym wedi creu tudalen we i ddarparu gwybodaeth i ymwelwyr ag awtistiaeth, a chanllawiau sy\u2019n cwmpasu pob adeilad yn fanwl. Ar y dudalen hon, edrychwn ar y Senedd, adeiladau\u2019r Pierhead a Thy\u0302 Hywel, a rhai o\u2019r pethau y gall ymwelwyr fod yn poeni amdanynt, gan gynnwys:"}, {"text_idx": "#000097", "text": "Gwiriadau diogelwch, a beth sy\u2019n digwydd pan fyddwch chi\u2019n mynd i mewn i\u2019r adeiladau;\nSw\u0302n i\u2019w ddisgwyl a recordiadau o\u2019r synau y gallech eu clywed;\nMaterion synhwyraidd fel goleuo ac arogleuon;\nGwybodaeth am ein Hystafelloedd Tawel, y gellir eu defnyddio ar gyfer gweddi, myfyrio; tawel, neu seibiant tawel i bobl sy\u2019n cael trafferth gyda gorlwytho synhwyraidd."}, {"text_idx": "#000098", "text": "Gallwch hefyd ofyn am unrhyw un o\u2019r canllawiau ar ffurf:"}, {"text_idx": "#000099", "text": "Gallwch ddod o hyd i\u2019r holl ganllawiau, recordiadau sain a rhagor o wybodaeth ar ein tudalen Ymwelwyr a\u0302 Chyflwr ar y Sbectrwm Awtistiaeth."}, {"text_idx": "#000100", "text": "Yn ogystal ag ymwelwyr a\u0302 chyflyrau ar y sbectrwm awtistiaeth, rydym yn ymdrechu i wneud ein hadeiladau yn hygyrch i bob ymwelydd. Mae ein cyfleusterau yn cynnwys:"}, {"text_idx": "#000101", "text": "Labelu sy\u2019n gyfeillgar i awtistiaeth\nAmrywiaeth o gyfleusterau toiled gan gynnwys toiledau niwtral o ran rhywedd, toiledau hygyrch, cyfleuster Newid Lleoedd gyda theclyn codi i oedolion, a thoiledau i bobl a\u0302 phroblemau symudedd. Mannau parcio i\u2019r anabl."}, {"text_idx": "#000102", "text": "Mae rhagor o wybodaeth am y pethau yr ydym wedi\u2019u cynnwys wrth ddylunio ein hysta\u0302d i sicrhau bod yr adeilad yn cyrraedd ei darged o fod yn esiampl o ran hygyrchedd, ar gael ar ein gwefan: Diogelwch a Mynediad."}, {"text_idx": "#000103", "text": "Gobeithiwn y byddwch yn mwynhau eich ymweliad, ac rydym yn croesawu adborth ar unrhyw welliannau y gallem eu gwneud."}, {"text_idx": "#000104", "text": "Mae rhagor o wybodaeth am ein hymrwymiad i Amrywiaeth a Chynhwysiant wedi\u2019i nodi yn ein Strategaeth Amrywiaeth a Chynhwysiant 2016-21."}, {"text_idx": "#000109", "text": "Awdur ein blog gwadd yw Catrin Greaves, ac mae Catrin newydd ddechrau gweithio gyda thi\u0302m y Gwasanaethau Ymwelwyr a Lleoliadau Seneddol. Mae hi\u2019n trafod hynt a helynt bywyd gwaith i rywun sy\u2019n byw gyda\u2019r cyflwr niwrolegol dyspracsia, a sut brofiad yw gweithio yn y Cynulliad i rywun fel hi wrth i ni nodi Diwrnod Mynediad i\u2019r Anabl ar 16 Mawrth."}, {"text_idx": "#000110", "text": "Mae dyspracsia neu Anhwylder Cydlynu Datblygiadol yn gyflwr cyffredin sy\u2019n para am oes ac sy\u2019n effeithio ar sut mae\u2019r ymennydd a\u2019r corff yn cyfathrebu a\u0302\u2019i gilydd."}, {"text_idx": "#000111", "text": "Nid oes unrhyw achos y gwyddys amdano i ddyspracsia, er, fel yn fy achos i, gall fod yn gysylltiedig a\u0302 chael eich geni\u2019n gynamserol. Gall rhywun sy\u2019n byw gyda dyspracsia brofi amrywiaeth o symptomau, gan gynnwys anhawster gyda sgiliau echddygol, anhawster i ddeall a dilyn cyfarwyddiadau a chyfeiriadau, problemau cof tymor byr, anhawster wrth gynllunio a chydlynu gweithgareddau dyddiol, a materion synhwyraidd, lle gall person fod yn or-sensitif neu\u2019n ansensitif i ysgogiad fel sain, cyffyrddiad, arogl neu dymheredd."}, {"text_idx": "#000112", "text": "Mae gan bobl a\u0302 dyspracsia eu heriau unigryw eu hunain a dylid trin pawb fel unigolyn gyda\u2019u hanghenion penodol eu hunain. Fel y bydda i\u2019n hoffi dweud, os ydych wedi cwrdd a\u0302 rhywun a\u0302 dyspracsia, rydych wedi cwrdd ag un person yn unig a\u0302 dyspracsia."}, {"text_idx": "#000114", "text": "Dywedwyd hyn amdanaf unwaith gan gyn reolwr! Mae\u2019n amlygu\u2019n berffaith nad yw dyspracsia yn effeithio ar ddeallusrwydd rhywun, ond gall effeithio ar lawer o dasgau bob dydd."}, {"text_idx": "#000115", "text": "I gael gwybod rhagor am ddyspracsia, ewch i wefan y Sefydliad Dyspracsia."}, {"text_idx": "#000116", "text": "Beth yw bywyd gwaith i rywun sydd a\u0302\u2019r cyflwr niwrolegol dyspracsia?"}, {"text_idx": "#000117", "text": "Gall dyspracsia achosi llawer o heriau yn y gweithle, a phosibilrwydd i ddigwyddiadau y byddaf fi\u2019n eu galw yn \u2018dyspracsidents\u2019! Gall y digwyddiadau gynnwys: baglu; anghofio pethau; mynd ar goll dro ar o\u0302l tro; teimlo panig pan fydd y ffo\u0302n yn canu, neu pan mae cydweithiwr yn ceisio siarad a\u0302 chi a bydd cloch y Cyfarfod Llawn yn canu ar yr un pryd, ac ati."}, {"text_idx": "#000118", "text": "Mae rhai o\u2019r pethau rwy\u2019n ei chael yn anodd yn cynnwys:"}, {"text_idx": "#000119", "text": "Gorlwytho synhwyraidd, yn enwedig mewn perthynas a\u0302 sw\u0302n sy\u2019n gwrthdaro.\nAnhawster dysgu dilyniannau newydd er mwyn cwblhau tasgau ymarferol.\nAnawsterau o ran rheoli amser a chynllunio.\nAnhawster gyda chyfarwyddiadau a rhifau (nid Mathemateg oedd fy hoff bwnc yn yr ysgol!)."}, {"text_idx": "#000120", "text": "Fodd bynnag, gyda pheth dealltwriaeth ac ychydig o addasiadau syml, rwy\u2019n gweld fy nyspracsia fel ased. Mae pobl a\u0302 dyspracsia yn tueddu i fedru dangos llawer o empathi, sy\u2019n ddefnyddiol iawn i mi yn fy ro\u0302l o ymgysylltu ag ymwelwyr o amrywiaeth eang o gefndiroedd ac sydd a\u0302 gofynion gwahanol."}, {"text_idx": "#000121", "text": "Gall staff sydd a\u0302 gwahaniaethau niwrolegol amrywiol gyflwyno ffordd wahanol o feddwl i sefydliad, a dod a\u0302 chyfres unigryw o sgiliau a chryfderau."}, {"text_idx": "#000123", "text": "A minnau\u2019n gweithio fel Cynorthwy-ydd Ymgysylltu ag Ymwelwyr, mae fy ro\u0302l yn amrywiol a diddorol. Rwy\u2019n gweithio ar draws yr holl leoliadau ar ysta\u0302d y Cynulliad, gan gynnwys y Senedd ac adeilad hanesyddol y Pierhead."}, {"text_idx": "#000124", "text": "Rwy\u2019n helpu\u2019r cyhoedd i gael eu hysbrydoli gan waith y Cynulliad ac i ddysgu amdano. Mae hyn yn cynnwys amrywiaeth o bobl, gan gynnwys twristiaid a phobl leol, myfyrwyr a grwpiau teuluol. Rwy\u2019n cynnal teithiau o amgylch yr adeilad, gan ymgysylltu ag ymwelwyr ar lawer o bynciau, gan gynnwys yr amgylchedd, diwylliant Cymru ac wrth gwrs, y gwaith gwleidyddol sy\u2019n digwydd yn yr adeilad."}, {"text_idx": "#000125", "text": "Rwyf hefyd yn cyfrannu at redeg busnes y Cynulliad yn ddidrafferth, gan sicrhau bod y bobl iawn yn y lle iawn ar yr adeg iawn. Tydi hon ddim yn dasg hawdd bob amser i berson a\u0302 dyspracsia!"}, {"text_idx": "#000126", "text": "Oherwydd fy mod yn cynnal teithiau o amgylch yr adeilad, rwyf wedi perffeithio fy ngwybodaeth am ba mor hygyrch yw\u2019r adeilad ar gyfer ymwelwyr, ac rwy\u2019n falch o ddweud ein bod yn lleoliad hygyrch. Mae ein cyfleusterau\u2019n cynnwys:"}, {"text_idx": "#000127", "text": "Labelu sy\u2019n gyfeillgar i awtistiaeth.\nAmrywiaeth o wahanol gyfleusterau toiled gan gynnwys toiledau niwtral o ran rhywedd, toiledau hygyrch, toiled a\u0302 chymhorthion gan gynnwys cyfarpar codi ar gyfer oedolion, a thoiledau i bobl a\u0302 phroblemau symudedd.\nYstafell dawel ar gyfer gweddi, lleddfu straen, myfyrdod a lle tawel i ymwelwyr gofidus.\nTudalen benodol ar y we i \u2018Ymwelwyr ag Awtistiaeth\u2019."}, {"text_idx": "#000128", "text": "Mae rhagor o wybodaeth am y gwelliannau sydd wedi\u2019u cynnwys yn nyluniad ein hysta\u0302d, i sicrhau bod yr adeilad yn cyrraedd ei darged o fod yn esiampl o ran hygyrchedd yn y sector cyhoeddus, ar gael ar ein \u2018gwefan \u2018Mynediad\u2019."}, {"text_idx": "#000129", "text": "Lleoliad hygyrch i ymwelwyr a staff"}, {"text_idx": "#000130", "text": "Yn ogystal a\u0302 chael amrywiaeth o gyfleusterau ar y safle sy\u2019n sicrhau ein bod yn sefydliad hygyrch, mae\u2019r Cynulliad hefyd yn hyrwyddo hygyrchedd i\u2019w weithwyr. Gan fy mod i\u2019n treulio mwy na deng awr ar hugain yn ein hadeiladau bob wythnos, rwy\u2019n falch o ddweud bod y Cynulliad yn wir yn rhoi ystyriaeth i lesiant y bobl sy\u2019n gweithio yma:"}, {"text_idx": "#000131", "text": "\u201cRwy\u2019n credu ei bod yn bwysig bod y Cynulliad yn arwain y ffordd o ran hyrwyddo diwylliant sefydliadol cynhwysol, a\u2019i fod yn gorff seneddol modern a hygyrch y gall pobl o ystod amrywiol o gefndiroedd ryngweithio yn hawdd ac yn ystyrlon ag ef. Mae\u2019n ddyletswydd arnom ni yng Nghynulliad Cenedlaethol Cymru i arwain yn hyn o beth, i rannu ein profiadau, ac i sicrhau bod gwerthoedd cydraddoldeb, amrywiaeth a chynhwysiant yn cael eu parchu a\u2019u harfer gan bawb.\u201d"}, {"text_idx": "#000133", "text": "Yn unol a\u0302\u2019i werthoedd, mae gan y Cynulliad amrywiaeth o gyfleusterau sydd wedi\u2019i gwneud yn haws i weithwyr fel fi, ac i sbectrwm eang o weithwyr sydd ag anghenion penodol i\u2019w hystyried, gyflawni ein ro\u0302l. Gall yr anghenion hyn fod yn anableddau, yn ymrwymiadau teuluol neu yn rhwymedigaethau crefyddol."}, {"text_idx": "#000134", "text": "Yn benodol, rwy\u2019n manteisio ar ein:"}, {"text_idx": "#000135", "text": "Hystafelloedd Tawel, y gellir eu defnyddio am sawl rheswm gwahanol, gan gynnwys gweddi\u0308o, myfyrio tawel, neu seibiant i bobl sy\u2019n cael trafferth gyda gorlwytho synhwyraidd. Bydda i\u2019n defnyddio\u2019r stafell yn aml pan fydd fy ymennydd yn teimlo\u2019n rhy llawn o wahanol olygfeydd a synau yn yr adeilad Cynulliad prysur hwn.\nRhwydwaith Anabledd i staff, sy\u2019n helpu pobl i gysylltu a\u0302\u2019i gilydd, i rannu eu heriau unigryw ac i hyrwyddo materion sydd o ddiddordeb arbennig iddynt ar draws y sefydliad.\nRhwydwaith MINDFUL, sy\u2019n hyrwyddo iechyd meddwl cadarnhaol. Mae hyn yn bwysig i mi oherwydd gall dyspracsia effeithio\u2019n andwyol ar iechyd meddwl, gan fod pobl dyspracsig yn fwy tueddol o ddioddef pryder ac iselder."}, {"text_idx": "#000136", "text": "Mae rhagor o wybodaeth am ein rhwydweithiau ar gael ar y wefan amrywiaeth."}, {"text_idx": "#000137", "text": "Addasiad rhesymol arall sy\u2019n fy helpu i yw bod fy rheolwr cyfeillgar weithiau\u2019n cynnig ysgogiadau ysgafn i wneud yn siw\u0302r fy mod ar y trywydd iawn gyda fy ngwaith."}, {"text_idx": "#000138", "text": "Mae hyn yn ddefnyddiol iawn oherwydd gall fy symptomau dyspracsia amrywio, a byddaf yn cael diwrnodiau da a diwrnodiau dim cystal, pan fyddaf yn gallu teimlo mod i wedi fy llethu, neu fod gen i fwy o gymhelliant. Caniateir i mi hefyd weithio\u2019n llai aml yn ein safle yn Nhy\u0302 Hywel, lle mae swyddfeydd y gwleidyddion, oherwydd gall y fan hon fynd yn arbennig o brysur a swnllyd ar adegau."}, {"text_idx": "#000139", "text": "Mae fy nhi\u0302m wedi fy helpu i wneud yn fawr o\u2019m cryfderau, ac mae eu hagwedd gadarnhaol wedi fy helpu i deimlo sicrwydd eu bod yn fy nghefnogi a fy mod yn aelod gwerthfawr o\u2019r staff."}, {"text_idx": "#000142", "text": "I gael rhagor o wybodaeth am weithio i Gynulliad Cenedlaethol Cymru, ewch i\u2019n tudalennau Recriwtio. Mae rhagor o wybodaeth am ein hymrwymiad i Amrywiaeth a Chynhwysiant ar gael yn ein Strategaeth Amrywiaeth a Chynhwysiant 2016-21."}, {"text_idx": "#000143", "text": "Cael gwared o\u2019r rhwystrau i annog cynulleidfa amrywiol a chynrychioliadol i fywyd cyhoeddus"}, {"text_idx": "#000145", "text": "A minnau wedi bod yn wleidydd ers nifer o flynyddoedd, rwyf wedi gorfod wynebu nifer o rwystrau. Mae rhai ohonynt yn sgil fy anabledd ac rwyf wedi gweithio\u2019n galed i oresgyn y rhwystrau hyn. Rwyf wedi bod yn ddigon lwcus i gael llawer o gefnogaeth gan fy nheulu, cydweithwyr ac yn y gweithlu, sydd wedi cael effaith fawr ar fy mywyd.Rwy\u2019n gwybod o fy mhrofiad fy hun bod y rhwystrau sy\u2019n wynebu pobl anabl yn gallu bod yn annymunol a gall rhwystro pobl rhag cymryd rhan mewn bywyd cyhoeddus a gwleidyddiaeth. Mae\u2019n rhaid i ni gael gwared ar y rhwystrau hyn er mwyn annog cynulleidfa amrywiol a chynrychioliadol i fywyd cyhoeddus."}, {"text_idx": "#000146", "text": "Gall y rhwystrau y mae pobl anabl ddod ar eu traws gynnwys:"}, {"text_idx": "#000147", "text": "Canfyddiadol \u2013 yn seiliedig ar safbwynt hygyrchedd neu safbwynt pobl o bobl anabl;\nAmgylcheddol \u2013 yn seiliedig ar hygyrchedd ofod corfforol; neu\nGweithdrefnol \u2013 yn seiliedig ar y polisi\u0308au a gweithdrefnau ar waith."}, {"text_idx": "#000148", "text": "Fy mam oedd fy ysbrydoliaeth i mi, ac fe wnaeth hi\u2019n siw\u0302r fy mod i\u2019n cael yr holl gyfleoedd ag yr oedd pobl heb anabledd yn eu cael. Dyma beth sydd angen i ni ei wneud ar gyfer y cyhoedd ehangach, drwy gael gwared ar y rhwystrau hyn."}, {"text_idx": "#000149", "text": "Rwy\u2019n teimlo hi\u2019n fraint fawr cael bod yn Ddirprwy Lywydd Cynulliad Cenedlaethol Cymru. Rwy\u2019n awyddus i ddefnyddio fy ro\u0302l i dynnu sylw at faterion o bwys. Y ddwy thema rwyf wedi bod yn canolbwyntio arnynt hyd yma yw \u2018Menywod mewn Gwleidyddiaeth\u2019 a \u2018Hyrwyddo Cynulliad Hygyrch\u2019. Dros y blynyddoedd, mae\u2019r Cynulliad wedi ennill nifer o wobrau nodedig am ei ymrwymiad i gynhwysiant ac amrywiaeth."}, {"text_idx": "#000152", "text": "Mae\u2019r Cynulliad wedi ymrwymo i hyrwyddo amrywiaeth, cynhwysiant a chyfle cyfartal i staff a phobl Cymru. Mae ti\u0302m Amrywiaeth a Chynhwysiant ymroddedig yng Nghomisiwn y Cynulliad ynghyd a\u0302 Phwyllgor yn y Cynulliad (y Pwyllgor Cydraddoldeb, Llywodraeth Leol a Chymunedau) sy\u2019n mynd i\u2019r afael a\u0302\u2019r materion hyn o bob dydd. Yn ychwanegol at hyn, mae adroddiad wedi\u2019i gomisiynu gan Fwrdd Taliadau\u2019r Cynulliad i nodi rhwystrau a chymhellion i bobl anabl sefyll mewn etholiad."}, {"text_idx": "#000153", "text": "Rydym yn falch bod gennym adeilad hygyrch a\u2019r polisi\u0308au, gweithdrefnau a hyfforddiant ar waith i sicrhau y gall pobl anabl gymryd rhan lawn yn ein democratiaeth. Boed yn Aelod Cynulliad, aelod o staff neu\u2019n ymwelydd."}, {"text_idx": "#000154", "text": "Ond mae wedi bod yn dipyn o daith. Rydym wedi gweithio\u2019n galed dros nifer o flynyddoedd i barhau i wella hygyrchedd ein hadeiladau a\u2019r cymorth sydd gennym i bobl anabl."}, {"text_idx": "#000155", "text": "Dylunio cartref cynhwysol o\u2019r tu mewn i\u2019r tu allan"}, {"text_idx": "#000156", "text": "Pan roedd pensaer y Senedd yn rhoi ei gynlluniau ar waith, sylwais nad oedd rhai o\u2019r nodweddion dylunio yn ystyried anableddau. Roedd y waliau gwydr mawr yn gwbl dryloyw, gan ei gwneud hi\u2019n anodd iawn i berson a\u0302 nam ar y golwg weld. Cyflwynais fy syniad i gynnwys cymhorthion gweledol fel dotiau mawr ar yr arwyneb gwydr. Roedd yn rhaid i mi wthio\u2019r syniad nifer o weithiau cyn y cytunwyd arno. Wedi\u2019r cyfan, os yw\u2019n iawn i berson ag anabledd, mae\u2019n iawn i bawb. Dyma\u2019r newidiadau bach sy\u2019n gwneud gwahaniaeth mawr."}, {"text_idx": "#000157", "text": "Yn 2017, roeddwn i\u2019n ddigon ffodus i fynd i gynhadledd agoriadol i seneddwyr ag anableddau Cymdeithasol Seneddol y Gymanwlad yn Nova Scotia, Canada. Roedd yn ysbrydoliaeth gweld y brwydrau a\u2019r llwyddiannau roedd pobl o bob rhan o\u2019r Gymanwlad wedi\u2019u profi. Roeddwn i\u2019n falch iawn o roi sylw i Gymru a dangos ein hadeilad Seneddol gwych. Mae hwn wedi\u2019i sefydlu bellach fel rhwydwaith annibynnol yn enw Seneddwyr y Gymanwlad ag Anableddau (CPwD). Rwy\u2019n gobeithio y bydd hyn yn ysgogi newid cadarnhaol drwy\u2019r Gymanwlad ac yn wir, yn y byd, mewn gwleidyddiaeth a bywyd cyhoeddus i gyd."}, {"text_idx": "#000159", "text": "Byddwn yn annog pob person anabl sy\u2019n darllen y blog hwn i ystyried pa ro\u0302l y gallwch ei chwarae mewn bywyd cyhoeddus, p\u2019un a ydych chi\u2019n gwirfoddoli yn eich cymuned, gwneud cais am ro\u0302l gyhoeddus neu drwy sefyll fel Aelod Cynulliad."}, {"text_idx": "#000160", "text": "Mae\u2019n bwysig, ar Ddiwrnod Rhyngwladol Pobl ag Anabledd, ein bod ni\u2019n cofio bod gan bobl anabl lais sydd angen ei glywed, ac y dylid herio a chael gwared ar unrhyw rwystrau rhag cymryd rhan. Mae gan bob un ohonom ran i\u2019w chwarae i helpu i nodi rhwystrau i bobl anabl a chael gwared arnynt."}, {"text_idx": "#000161", "text": "Mae gan Aelodau etholedig ro\u0302l bwysig i\u2019w chwarae, p\u2019un a ydynt yn anabl neu beidio, i roi llais i anghenion pobl anabl. Mae cael ymgyrchwyr ac eiriolwyr yn bwysig iawn hefyd ond mae gwerth cael cynrychiolwyr etholedig sydd wedi profi anawsterau ac wedi\u2019u trechu yn amhrisiadwy. Dyna pam bod angen gwneud mwy, i ymdrechu ar gyfer cydraddoldeb a chynhwysiant ym mhob agwedd ar fywyd."}, {"text_idx": "#000162", "text": "Already have a account? Log in now."}]